Komisijos reglamentas (EB) Nr. 650/2003
2003 m. balandžio 10 d.
iš dalies pakeičiantis Europos Parlamento ir Tarybos Reglamento (EB) Nr. 1999/2001 nuostatas dėl gyvų avių ir ožkų importo
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles [1], su paskutiniais pakeitimais, padarytais Komisijos reglamentu (EB) Nr. 260/2003 [2], ypač į jo 23 straipsnį,
kadangi:
(1) Komisijos reglamentu (EB) Nr. 260/2003, iš dalies pakeičiančiu Reglamentą (EB) Nr. 999/2001, remiantis Mokslo iniciatyvinio komiteto (SSC) 2002 m. balandžio 4-5 d. nuomone dėl smulkių atrajotojų medžiagos įsigijimo, buvo nustatytos naujos Bendrijos taisyklės dėl likvidavimo, patvirtinus skrepi ligos atvejį nedideliame atrajotojų ūkyje. Siekiant užtikrinti atitiktį tokioms likvidavimo taisyklėms, Bendrijos vidaus prekybos veislinėmis avimis taisyklės taip pat buvo iš dalies pakeistos, siekiant panaikinti prekybos ARR/ARR priono baltymo genotipo avimis apibojimus dėl skrepi;
(2) reikėtų iš dalies pakeisti gyvų avių ir ožkų importo taisykles, siekiant atspindėti Bendrijos vidaus prekybos taisykles;
(3) atitinkamai reikėtų iš dalies pakeisti Reglamentą (EB) Nr. 999/2001;
(4) šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 999/2001 IX priedas iš dalies keičiamas pagal šio Reglamento priedą.
2 straipsnis
Šis reglamentas įsigalioja 20 dieną po jo paskelbimo Europos Sąjungos oficialiajame leidinyje.
Jis taikomas nuo 2003 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. balandžio 10 d.